32000R1609
L 185/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1609/2000 НА КОМИСИЯТА
от 24 юли 2000 година
с който се установява списък с продукти, изключени от приложението на Регламент (ЕИО) № 737/90 на Съвета относно условията, уреждащи вноса на селскостопански продукти с произход от трети страни след инцидента в атомната електроцентрала в Чернобил
КОМИСИЯТА НА ЕВРОПЕЙСКИТЕ ОБЩНОСТИ,
Като взе предвид Договора за създаване на Европейската общност,
Като взе предвид Регламент (ЕИО) № 737/90 на Съвета от 22 март 1990 г. относно условията, уреждащи вноса на селскостопански продукти с произход от трети страни след инцидента в атомната електроцентрала в Чернобил (1), последно изменен с Регламент (ЕО) № 616/2000 (2), и по-специално член 6 от него,
Като има предвид, че:
(1)
В съответствие с член 6 на Регламент (ЕИО) № 737/90, Комисията приема списък с продукти, изключени от неговото приложение.
(2)
Повечето селскостопански продукти, които в момента се внасят от трети страни не съдържат радиоактивно замърсяване в резултат на аварията в Чернобил или са замърсени в толкова ниска степен, че крият незначителна опасност за здравето.
(3)
Списъкът с продуктите, изключени от приложението на Регламент (ЕИО) № 737/90, бе утвърден с Регламент (ЕО) № 727/97 (3) на Комисията, за да се вземе това предвид.
(4)
Получените резултати от изследване, проведено за нуждите на Комисията, в което се оценява потенциала за внос от държавите-членки на селскостопански продукти, съдържащи радиоактивен цезий, надвишаващ границите, предвидени в Регламент (ЕИО) № 737/90, сочат, че е необходимо изключването на още два хранителни продукта (чай и някои билки).
(5)
Един по-различен начин на представяне на списъка с продукти, за които се прилага Регламент (ЕИО) № 737/90 на Съвета, бе вече въведен с Регламент (ЕО) № 1661/1999 на Комисията от 27 юли 1999 г., въвеждащ подробни правила за приложение на Регламент (ЕИО) № 737/90 (4) и ще подпомогне използването на списъка от митническите власти.
(6)
Мерките, предвидени в настоящия регламент, са в съответствие с мнението на комитета по член 7 на Регламент (ЕИО) № 737/90,
ПРИЕ НАСТОЯЩИЯ РЕГЛАМЕНТ:
Член 1
С настоящия регламент се отменя Регламент (ЕО) № 727/97.
Член 2
Всички продукти извън посочените в списъка от приложението се изключват от обхвата на приложение на Регламент (ЕИО) № 737/90.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки
Съставено в Брюксел, на 24 юли 2000 година.